Man se lyk langs pad gekryDie plek waar die man se liggaam gevind is. Foto: Verskaf Die liggaam van ŉ man, vermoedelik 35, is Donderdagoggend langs die R501 tussen Carletonville en Potchefstroom gevind. Russel Meiring, woordvoerder van ER24, het gesê paramedici is omstreeks 07:00 na die toneel ontbied. “Die man het ŉ wond aan sy nek gehad en geen teken van lewe getoon nie. Niks kon vir hom gedoen word nie en hy is op die toneel dood verklaar.” Ao. Peter Masooa, woordvoerder van die Carletonville-polisie, het aan Maroela Media gesê die polisie ondersoek ŉ saak van moord. “Die man is met ŉ skerp voorwerp doodgesteek. Hy het nie enige vorm van identiteit aan hom gehad nie,” het Masooa gesê. Hy het gesê die motief vir die moord is nie in die stadium bekend nie, maar vorm deel van die polisie se ondersoek.